Burjassot aprova el calendari impositiu per a 2023
2025-07-24

L’Ajuntament de Burjassot ha publicat en el Portal de Transparència, el calendari fiscal per a l’exercici econòmic del pròxim any. Així, els períodes de cobrament en voluntària dels tributs municipals, que tenen un caràcter periòdic, han quedat establits en el calendari de 2023 de la següent manera.

La taxa per entrada de vehicles a través de les voreres i reserves de la via pública per a aparcaments, càrrega i descàrrega de mercaderies de qualsevol classe (guals) s’haurà d’abonar des de l’1 de febrer fins al 31 de març de 2023. Per part seua, l’Impost sobre vehicles de tracció mecànica s’haurà d’abonar entre l’1 d’abril i el 31 de maig de 2023, mentre que l’IBI (Impost sobre Béns immobles) s’abonarà des de l’1 de juny fins al 31 de juliol de 2023.

L’Impost sobre activitats econòmiques té fixat el seu període de cobrament entre l’1 d’octubre i el 30 de novembre de 2023; la taxa per utilització privativa del Mercat Municipal, Mercat Extraordinari i la Taxa de Recollida de Fem del Mercat s’abonaran de manera trimestral. El primer trimestre de pagament serà de l’1 al 15 de febrer de 2023; el segon trimestre serà de l’1 al 15 de maig de 2023; el tercer trimestre de pagament serà de l’1 al 17 d’agost, mentre que l’últim trimestre per a abonar aquesta taxa municipal serà de l’1 al 15 de novembre de 2023.

En el cas de la Taxa per Ocupació de terrenys d’ús públic amb taules i cadires (terrasses) s’haurà d’abonar de l’1 al 15 de juny de 2023.

Les veïnes i els veïns de Burjassot tenen de termini per a efectuar la sol·licitud del fraccionament del pagament dels tributs fins al 31 de desembre de 2022; sol·licitud que cal realitzar per registre d’entrada a l’Ajuntament de Burjassot, telemàticament, en la Seu Electrònica.